GiliGold/VAD_KnessetCorpus huggingface dataset:
יואב בן צור: לכן, כשדנים במשהו שנמצא בארץ, בכל הנושאים האלה בדרך כלל דנה ועדת הפנים.
יואב בן צור: לכן אני חושב שהמקום הנכון לדון בנושא הזה, שכבר דנו בו כמה פעמים, הוא ועדת הפנים.
יואב קיש: במקרה נמצא אתנו יושב-ראש ועדת העלייה, הקליטה והתפוצות.
יואב קיש: אני אשמח לשמוע את דעתך.
אברהם נגוסה: אני הייתי שמח לנהל את העניין, אבל אם אנחנו רוצים לראות את זה באמת מבחינת העשייה, מדובר פה במשהו שקורה בתוך מדינת ישראל, בירושלים, בכותל.
אברהם נגוסה: אמנם האנשים הדורשים הם מהתפוצות, אבל אנחנו מדברים פה על מקום שנמצא בתוך מדינת ישראל.
אברהם נגוסה: לכן, יותר הגיוני שהנושא יילך לוועדת הפנים מאשר לוועדת התפוצות.
יואב קיש: אנחנו רואים תופעות בקואליציה הזאת – יושב פה אייכלר, שנלחם להעביר חוק מהוועדה שלו לוועדת העבודה והרווחה.
יואב קיש: אני קראתי את זה הפוך כי זה לא הסתדר לי.
יואב קיש: ויושב-ראש ועדה אומר - - - אני רוצה להגיד שזה רק לזכותכם, ישראל אייכלר וידידי.
יואב קיש: אני חושב שזה אומר שאנחנו ענייניים, אנחנו לא מחפשים את הדיון והשררה – לא יודע אם לקרוא לזה שררה – אלא מחפשים באמת את העשייה.
יואב קיש: רוצים באמת לעשות את הדברים כמו שצריך והיכן שראוי שיהיו.
יואב קיש: יעל, בבקשה, רצית להתייחס.
יעל כהן-פארן: האמת היא שאפילו חשבנו להעביר את זה לוועדה לפניות הציבור כי זה גם קשור לפניות ציבור.
ישראל אייכלר: תודה שלא ביקשת.
יעל כהן-פארן: לא ביקשתי.
יעל כהן-פארן: ברור שיש פה שילוב.
יעל כהן-פארן: זהו נושא של פנים אבל מאחר שיש לו השלכות והקשר של קשר עם יהדות התפוצות והבטחות שניתנו במפגשים – היה מפגש רק לפני חצי שנה בין ראש הממשלה ונציגי יהדות התפוצות, שהבטיח להם את קידום מתווה הכותל – זה משהו שהוא בלב השיח בין ישראל ליהדות התפוצות.
יעל כהן-פארן: ההסתכלות עליו מהזווית הזאת היא משמעותית.
יעל כהן-פארן: נכון שזה דיון שקשור לפנים, לכותל ולירושלים, אבל יש לו הקשר רחב יותר.
יעל כהן-פארן: לכן אני מציעה להעביר אותו לוועדת התפוצות.
יואב קיש: אני חושב שאברהם נגוסה, יושב-ראש הוועדה, נתן הסבר מאד ראוי ואני גם מצטרף לדעתו שהכותל הוא נושא שצריך להיות בוועדת הפנים, ולא משנה אם הדרישה באה מיהדות כזאת או אחרת.
יואב קיש: בעיניי אפילו אולי קצת מעוות לנסות לשים את זה בוועדה אחרת.
יואב קיש: אנחנו נעבור להצבעה – מי בעד שההצעה לסדר-היום תעבור לוועדת הפנים?
יואב קיש: בעד ההצעה להעביר את ההצעה לסדר-היום לוועדת הפנים – 4
ישראל אייכלר: אני רוצה להגיד שמה שמעניין את יהדות התפוצות במעשים של המארגנים האלה במלחמה בכותל הוא כמו זה שיהדות התפוצות מאד מאד מעוניינת ששלדון אדלסון ישלוט ב"ישראל היום".
ישראל אייכלר: זה פשוט אותו דבר.
ישראל אייכלר: ישנו שלדון אדלסון, שתומך ב"ישראל היום" ואף אחד לא אומר שיהדות התפוצות מעוניינת לשלוט ב"ישראל היום".
ישראל אייכלר: אותו דבר הסיפור עם מתווה הכותל וכל הקבוצה הקטנה של הרפורמים והקונסרבטיבים, שעושים את המלחמה בכותל.
ישראל אייכלר: יהדות התפוצות, הם לא מייצגים אותם.
ישראל אייכלר: יהדות התפוצות רוצה את הכותל המערבי באותה מידה ורובם בכלל לא מתעניינים בכותל המערבי.
יעל כהן-פארן: אתה ראית כמה בר-מצוות של חו"לניקים יש בעזרת ישראל של הכותל?
יעל כהן-פארן: כולם שם מארצות-הברית ומאוסטרליה.
יעל כהן-פארן: הרבה מאד.
יעל כהן-פארן: צריך לתאם חודשים מראש.
יעל כהן-פארן: אתה לא היית שם.
יעל כהן-פארן: אתה אף פעם לא היית שם.
ישראל אייכלר: יום אחד יש בר-מצוות של יהודים מהתפוצות - - -
יואב קיש: טוב, אנחנו מתקדמים.
יואב קיש: אנחנו לא ננהל עכשיו דיון איפה יש יותר בר-מצוות.
יואב קיש: שיהיו כמה שיותר.
יואב קיש: ו.
יואב קיש: הצעה לסדר-היום בנושא: "צעדת השוויון – מחאה ודרישה לצמצום פערים בין מרכז לפריפריה"
יואב קיש: נמצא אתנו חבר הכנסת אכרם חסון ואנחנו נעבור להצעה לסדר-היום בנושא: "צעדת השוויון – מחאה ודרישה לצמצום פערים בין מרכז לפריפריה", של חברי הכנסת נחמן שי, דב חנין, יהודה גליק, אורלי לוי אבקסיס, חיים ילין, תמר זנדברג, אכרם חסון, יגאל גואטה ומנחם אליעזר מוזס.
יואב קיש: ההצעה נשמעה להעברה לוועדת הפנים והגנת הסביבה או לוועדת החינוך, התרבות והספורט.
יואב קיש: אני חייב להגיד לך, אכרם, שלא היית פה לפני רבע שעה.
יואב קיש: אני מציע לך שאולי נדחה את הדיון הזה כי ביום שני נביא לאישור המליאה הקמת ועדה חדשה לצדק חלוקתי ושוויון חברתי.
אכרם חסון: בסדר גמור.
יואב קיש: אנחנו דוחים את העניין הזה בשבוע.
יואב קיש: ז.
יואב קיש: הצעה לסדר-היום בנושא: "הסכם הפיוס עם טורקיה", של חברי הכנסת זהבה גלאון, נחמן שי, חנין זועבי, מיכאל אורן, דוד ביטן וחיים ילין.
יואב קיש: יש לנו פה הצעה לגבי הסכם הפיוס עם טורקיה.
יואב קיש: לא נוכח פה אף חבר כנסת מהמציעים ואני לא דן בנושא.
יואב בן צור: תוריד אותה מסדר-היום.
יואב בן צור: היה פה ביטן אבל הוא הלך.
יואב קיש: הלך, מה לעשות?
יואב קיש: האם יש לנו עוד משהו על סדר-היום?
יואב קיש: אם כך סיימנו.
יואב קיש: תודה רבה, חברים, הישיבה נעולה.
יואב קיש: שלום לכולם, אני מתכבד לפתוח את הדיון.
יואב קיש: אנחנו בישיבה דנים ברביזיה בדבר טענת נושא חדש בנושא חוק יסוד: הכנסת, השעיית חבר הכנסת.
יואב קיש: היה פה את הדיון לפני ההצבעות והחקיקה במליאה, קיבלנו אישור מהיושב ראש לדון לאחר סיום הצעות החוק בנושא חדש, ברביזיה.
יואב קיש: אנחנו פותחים את הישיבה.
יואב קיש: נמצאת אתנו חברת הכנסת גרמן, שהיא זו שהגישה את בקשת הרביזיה.
יואב קיש: בבקשה, אני נותן לך לנמק.
יעל גרמן: אני מתעקשת על כך שכל הנושאים שאת העלית, היועצת המשפטית, הם נושאים חדשים שלא היו בנוסח הקודם.
יעל גרמן: אני גם רוצה לחזור ולומר שלמעשה, מה שקרה בכל הנוהל של הדיון בחוק הזה זה משהו חדש שאני לא חוויתי אותו, בשלוש השנים, אני לא יודעת אם הוא היה אי פעם.
יעל גרמן: מכיוון שלא חווינו אותו, ומכיוון שאף אחד מחברי הוועדה לא ידע, הרי שאנחנו עמדנו במצב שנמנעו מאתנו הזכויות שלנו כאופוזיציה.
יעל גרמן: אין לנו רבה זכויות, אנחנו בדרך כלל מובסים בכל ההצבעות, אבל יש, לפחות, את הנוהל התקין שעומד לזכותנו, שכאשר אנחנו באים לדון בנושא מסוים הוא עומד מול עינינו, אנחנו יכולים להגיש הסתייגויות, וכו', וכאן בהתנהלות שהיתה בעקבות העובדה שכל החוק הזה הוא חוק של הוועדה עצמה, אז נוצר מצב שאנחנו לא דנו בנושאים מסוימים- - -
יואב קיש: ניסן, כדאי שתקשיב, אם תרצה להתייחס אני אתן לך, בתור יושב ראש הוועדה, למרות שהיאפונה ליועצת המשפטית כרגע.
יעל גרמן: כי היא זו שנתנה את חוות דעתה.
יעל גרמן: אבל אני גם פונה אליך, אדוני היושב ראש.
יואב קיש: אני גם מקשיב לך.
יואב קיש: בגלל זה, כשראיתי שניסן לא מקשיב אז הערתי את תשומת לבו.
יעל גרמן: אני רוצה לפנות אליכם ולומר לכם שהזכות האלמנטרית שעומד לנו, כחברי כנסת בכלל וחברי כנסת באופוזיציה, בפרט, היא לדעת על מה אנחנו מצביעים ולהביע את ההסתייגות.
יעל גרמן: אחר כך אתם יכולים להוריד אותה ברוב שלכם, וזה בדרך כלל כך קורה, אבל לפחות יש לנו את הזכות להביע הסתייגות.
יעל גרמן: אחד הדברים שקרו הפעם זה שהיושב ראש לא אפשר לי, שביקשתי להגיש הסתייגויות – הוא לא אפשר לי, הוא לא אפשר גם חברים אחרים.
יעל גרמן: הוא, דרך אגב, גם לא אפשר לחבר קואליציה, ליהודה גליק, שהיתה לו הסתייגות שאני הייתי תומכת בה, אם היא היתה - - -
דוד ביטן: הוא ירד מזה, דרך אגב.
יעל גרמן: מפליא.
יעל גרמן: הפתעה.
יואב קיש: לעניין הנושא חדש, בבקשה.
יעל גרמן: מה שאני רוצה לומר – היה נוסח חדש שלא נידון קודם.
יעל גרמן: יש לנו הסתייגויות על הנוסח החדש, הסתייגויות – חלקן לשפר, חלקן להתנגד, אבל יש לנו הסתייגויות על הנוסח שרק אתמול הובא לידיעתנו ולא היתה לנו האפשרות, לא היתה לנו בכלל את האפשרות לדעת על מה להגיש הסתייגויות.
יעל גרמן: אי לכך אני מבקשת בכל זאת להיענות לבקשתנו להכיר בזה כנושא חדש, לחזור בחזרה לוועדה.
יואב קיש: ניסן, אתה רוצה להתייחס לפני היועצת המשפטית?
ניסן סלומינסקי: כבר הסברנו – כל מה שכתוב זה בדיוק מה שהם כתבו לנו, הרי הוועדה היא שקובעת את החוק, ולכן הם כתבו לנו את הדברים האלה.
ניסן סלומינסקי: כתבתם.
ניסן סלומינסקי: כל דעה של מישהו – אם יש דעה שצריכים 70 פלוס שלפחות מתוכם 10 יהיו אנשי אופוזיציה, זה מה שרצית שיהיה, נניח.
ניסן סלומינסקי: נניח שזו דעתך.
ניסן סלומינסקי: זה בדיוק – את יכולה לקרוא לזה הסתייגות למה שהיה כתוב, 61 נניח.
ניסן סלומינסקי: חוץ מכל זה גם היו הסתייגויות, וכל זה הגיע אליכם לפני כן, וכל זה ידעתם.
ניסן סלומינסקי: זה אתם, הרי.
יואב קיש: לא ניכנס לדיון.
יואב קיש: אני שמענו את מבקשת הרביזיה.
יואב קיש: אני מבקש מארבל אסטרחן להתייחס ונעבור להצבעה, בבקשה.
<ארבל אסטרחן: לעניין טענת נושא חדש, אמרתי את זה גם בישיבה של הבוקר, שלעמדתנו מבחינה משפטית כל הנושאים האלה הם נושאים שעלו קודם והם לא מהווים נושא חדש.
<ארבל אסטרחן: מותר לוועדה לשנות את הנוסח הכחול.
יעל גרמן: אז מתי זה נושא חדש?
יעל גרמן: אני רוצה להבין.
יעל גרמן: מתי באמת יש נושא חדש?
<ארבל אסטרחן: כאשר אם היו אומרים פתאום, למשל, לקראת ההכנה לקריאה שנייה ושלישית – בואו נקבע שגם חבר כנסת שהיועץ המשפטי לממשלה הגיש נגדו כתב אישום, מודח מהכנסת.
<ארבל אסטרחן: זה כאילו קשור – הדחה, בקשר לעבירות, אבל זה משהו שלא עבר קריאה ראשונה, לא דיברו עליו, בוודאי אם זה משהו עוד יותר רחוק.
<ארבל אסטרחן: אבל מותר לוועדה, בין הקריאה הראשונה לשנייה ושלישית להשלים ולהסדיר את הנושא.
דוד ביטן: זה היתרון שלנו, כחברי כנסת.
דוד ביטן: אנחנו עושים המון תיקונים בחקיקה, המון.
דוד ביטן: את רוצה שמה שהממשלה מביאה – זה מה שיהיה?
דוד ביטן: זה כמו כל חוק רגיל.
דוד ביטן: יש תיקוני חקיקה כל הזמן ולפעמים משנים חוק מהיסוד.
דוד ביטן: אם נקבל את הטענה הזו כנושא חדש, לא נוכל לעשות שום חקיקה.
דוד ביטן: זה בדיוק לרעתכם ולרעתנו.
ניסן סלומינסקי: כאן זה הוועדה עצמה, זה לא חוק ממשלתי, והוועדה עצמה היא שקובעת - - -
יוסף ג'בארין: המעבר הזה מהשעיה להדחה - - -
יואב קיש: אנחנו רוצים לשמוע את ארבל, אני מזכיר לכולם, אנחנו לא דנים עכשיו בנושא עצמו, דנים ב- האם זה נושא חדש או לא.
יואב קיש: אני מבקש מארבל, אנא סיימי את דבריך.
<ארבל אסטרחן: לכן, כמו שאמרתי הבוקר – הדבר הזה היה על השולחן עוד לפני הקריאה הראשונה, במסמך שהיועצת המשפטית של הוועדה הכינה לקראת אישור ההצעה לקריאה ראשונה.
<ארבל אסטרחן: היא ציינה שאחת הנקודות שם זה האם לעסוק בהדחה, היה כתוב, המילה "הדחה" כי אמרו – לא שמענו את המילה הזאת.
<ארבל אסטרחן: היא היתה שם.
<ארבל אסטרחן: או – לקבוע השעייה, או להגביל את תקופות ההשעייה – אי אפשר להגיד שזה לא חלק מההסדר.
<ארבל אסטרחן: נכון, הוועדה שינתה.
<ארבל אסטרחן: יגידו- לטובה, יגידו – לרעה, אבל זה מה שוועדה עושה.
אמיר אוחנה: אגב, לא בטוח שהיא שינתה.
אמיר אוחנה: השעייה לא מוגבלת והדחה – זה אותו הדבר.
יעל גרמן: אני רוצה להבהיר, דוד.
יעל גרמן: יש הבדל מהותי בין מה שאתה אומר לבין מה שקרה, לתהליך שקרה בחוק הספציפי הזה.
יעל גרמן: בכל מקרה אתה צודק.
יעל גרמן: יש לפנינו נוסח, לא רק זה אלא שלפני כל דיון אנחנו מקבלים נוסח משולב, זה הנוהל.
יעל גרמן: אין ולא קרה שאנחנו ניכנס לדיון בוועדת החוקה ולא יהיה לנו יום קודם לפחות, ולפעמים אפילו מספר ימים קודם – נוסח משולב, שאנחנו רואים: זה הנוסח, אלה השינויים המתבקשים.
יעל גרמן: לא רק זה, אלא שאנחנו גם מקבלים את חוות הדעת של הייעוץ המשפטי שבאמת כותב, כותבות בדרך כלל, ואומרות על מה הם רוצים לדון.
יעל גרמן: במקרה הזה - - -
דוד ביטן: לא,למה?
דוד ביטן: היה 1,2,3, - אופציה אחת, אופציה שתיים ואופציה שלוש.
יעל גרמן: אני רק אשלים – במקרה הזה היו אמנם גרסאות, והגרסאות באמת העלו, אבל לא היה נוסח סופי שעליו יכולנו לבוא ולומר שעליו אנחנו רוצים לדון.
ניסן סלומינסקי: אבל אנחנו צריכים לקבוע את הנוסח הסופי - - -
יואב קיש: ניסן, אנחנו לא מתווכחים עכשיו על זה.
יעל גרמן: אבל להבא - -
יואב קיש: אני לא יודע מה יהיה להבא.
יואב קיש: לא נתחיל עכשיו עם מה יהיה להבא.
יעל גרמן: - - אין נוסח שעליו מצביעים.
יואב קיש: חברת הכנסת גרמן, אנחנו מדברים בנושא הספציפי הזה, לא ב "להבא".
יואב קיש: אנחנו עכשיו מעלים את זה להצבעה, את הרביזיה.
יואב קיש: אני רק רוצה לחדד – מי שמצביע נגד הרביזיה, המשמעות היא שהרביזיה לא מתקבלת והנושא סגור.
יואב קיש: מי שמצביע בעד הרביזיה, המשמעות היא שהנושא ייפתח.
יואב קיש: אנחנו נקיים קריאה שמית - - -
יואב קיש: כי חשוב.
<אתי בן יוסף: אני קוראת בשמות חברי הכנסת: יואב קיש – נגד דוד ביטן – נגד דוד אמסלם – נגד אברהם נאגוסה – נגד אמיר אוחנה – נגד מיקי מכלוף זוהר – אינו נוכח רויטל סויד מחליפה את מירב מיכאלי – בעד קסניה סבטלובה מחליפה את איילת נחמיאס ורבין – בעד יוסי יונה מחליף את יואל חסון – בעד יוסף ג'בארין, מחליף את אחמד טיבי – בעד הרביזיה ונגד כל החוק הזה יעל גרמן מחליפה את אלעזר שטרן – בעד רועי פולקמן – נגד שולי מועלם-רפאלי – נגד יואב בן צור – נגד רוברט אילטוב – נגד ישראל אייכלר – אינו נוכח
יואב קיש: נגד הרביזיה – 9, בעד 5, הרביזיה לא התקבלה.
יואב קיש: אני מודה לכם, הישיבה נעולה.
יואב קיש: טוב, שלום.
יואב קיש: אני פותח את הוועדה.
יואב קיש: נא לשבת.
יואב קיש: אנחנו דנים עכשיו בבקשת הרביזיה על החלטת ועדת הכנסת בדבר הקדמת הדיון בהצעות החוק הבאות לפני הקריאה הראשונה.
יואב קיש: שתי הצעות: הצעת חוק יסוד: תקציב המדינה לשנים 2017 ו-2018 (הוראות מיוחדות) (הוראת שעה) והצעת חוק תקציב המדינה לשנים 2017 ו-2018 (הוראות מיוחדות) (הוראת שעה), התשע"ו-2016.
יואב קיש: שתי ההצעות עברו וקיבלו פטור מחובת הנחה והוגשה רביזיה.
יואב קיש: מי הגיש את הרביזיה?
<אתי בן יוסף: חברת הכנסת מרב מיכאלי - - -
יואב קיש: חברת הכנסת מרב מיכאלי ומי עוד?
<ארבל אסטרחן: חבר הכנסת מיקי רוזנטל?
<קריאה: חברת הכנסת מרב מיכאלי לא פה.
ישראל אייכלר: חבר הכנסת מיקי רוזנטל.
יואב קיש: חברי הכנסת מרב מיכאלי ומיקי רוזנטל.
יואב קיש: אני אתן להם דקה.
יואב קיש: אם הם לא יגיעו, אז אנחנו נסגור את הרביזיה.
בצלאל סמוטריץ': תצביע?
בצלאל סמוטריץ': למה אתה - - -
<אתי בן יוסף: מגיש הרביזיה - - -
יואב קיש: אם לא, אז זה יורד.
יואב קיש: אי אפשר פה, עם כל הכבוד.
ישראל אייכלר: אם מגיש הרביזיה לא בא - - -
אלעזר שטרן: הוא לא יכול.
אלעזר שטרן: נכון, זה רק אותם?
אלעזר שטרן: כן?
יואב קיש: רק אותם.
<אתי בן יוסף: הוא לא הגיש - - -
ישראל אייכלר: אם מגיש הרביזיה לא בא, זה יורד אוטומטית?
יואב קיש: אם מגיש הרביזיה לא הגיע, זה יורד.
יואב קיש: חברי הכנסת מרב מיכאלי - - -
<ארבל אסטרחן: ומיקי רוזנטל.
יואב קיש: ומיקי רוזנטל.
<ארבל אסטרחן: אלא אם הם הסמיכו מישהו אחר.
<ארבל אסטרחן: הם יכולים להסמיך מישהו אחר - - -
<קריאה: אפשר להצביע.
<קריאה: לא צריך להצביע.
<קריאה: אבל אפשר להצביע במקומם.
<קריאה: אפשר להצביע בלי קשר.
<ארבל אסטרחן: לא מצביעים.
<ארבל אסטרחן: - - - הרביזיה נדחתה.
יואב קיש: לא צריך להצביע.
<ארבל אסטרחן: אלא אם הסמיכו מישהו אחר לנמק את זה במקומם.
<קריאה: אם הם הסמיכו, כן - - -
<ארבל אסטרחן: אם הם הסמיכו מישהו אחר לנמק במקומם, זה אפשרי.
יואב קיש: אבל מה זה "הסמיכו"?
יואב קיש: הם לא הסמיכו.
יואב קיש: הם לא אמרו לי שהסמיכו והם לא הסמיכו.
יואב קיש: אז מה אתה מוציא?
יואב קיש: לא, אני לא מכופף את החוקים.
יואב קיש: אני מאוד פשוט.
יואב קיש: אני נותן להם שתי דקות זמן – נתתי להם להגיע.
יואב קיש: לא יגיעו – זה ירד מסדר היום.
יואב קיש: חברים, ככה זה עובד.
<קריאה: ועכשיו היא לא יכולה - - -?
יואב קיש: היא לא אמרה לי.
יואב קיש: הייתה אומרת לי קודם.
יואב קיש: ניתן להם עוד 30 שניות.
יואב קיש: עכשיו כבר 13:17.
יואב קיש: קבעתי ב-13:15.
יואב קיש: טוב, אין פה את המגישים ואני סוגר את הדיון.
יואב קיש: מה עוד יש?
יואב קיש: חבר הכנסת אלי כהן לא רלבנטי.
יואב קיש: גמרנו.
יואב קיש: נסגר.
יואב קיש: נגמר.
רוברט אילטוב: רלבנטי מאוד.
רוברט אילטוב: לא - - -.
רוברט אילטוב: הוא רלבנטי.
רוברט אילטוב: לא לדיון כרגע.
רוברט אילטוב: אמרת: הוא לא רלבנטי.
יואב קיש: חבר הכנסת אלי כהן לא עולה לדיון עכשיו בנושא של - - -
רוברט אילטוב: התיקון התקבל.
יואב קיש: רק למען הסר ספק, הרביזיות בשתי הצעות החוק: הצעת חוק יסוד: תקציב המדינה והצעת חוק תקציב המדינה לשנים 2017 ו-2018 לא התקבלו מכיוון שהמציעים לא הגיעו.
<ארבל אסטרחן: ולכן יש פטור.
יואב קיש: ולכן יש פטור.
יואב קיש: ערב טוב, אני מתכבד לפתוח את הישיבה.
איילת נחמיאס ורבין: אני יכולה לעשות התייעצות סיעתית?
יואב קיש: אתן יכולות לצאת החוצה ולדבר, ולחזור כשתסיימו.
יואב קיש: אני רוצה לעדכן את חברי האופוזיציה שלא שמעו, שאנחנו בקואליציה הצגנו את החוק לכל אלה שמשום מה לא הספיקו לעקוב אחרי החקיקה, והרגישו שהחוק הזה לא מוכר להם מספיק.
יואב קיש: אני חושב שכולם הבינו, ויש להם טענות שייבחנו בין קריאה ראשונה לקריאה שנייה.
יואב קיש: כפי שהזכרתי בדיון הקודם- - -
רועי פולקמן: תן לי לומר משפט.
יואב קיש: אני לא רוצה לפתוח פה דיון.
רועי פולקמן: לא דיון.
רועי פולקמן: רק לומר שהסיכום שהיה עם שאר הסיעות, להבנתי, בסעיף 8 לגבי התנאים למכרז, אמרנו שיש לנו הערות על הדבר הזה.
דוד ביטן: אילו תיקונים.
יואב קיש: אבל רועי, דיברנו על זה.
יואב קיש: אמרנו את זה כבר קודם.
עבדאללה אבו מערוף: אפשר לדעת, אדוני היושב-ראש, את כל ההסכמות- - -
יואב קיש: אין עוד הסכמות.
יואב קיש: הסיכום היחיד שיש, ואותו אמרתי גם כן, שבסעיף 8, שבו מדובר על מי שרשאי להגיש מועמדות למכרז, יש נושא של תאגיד חדש שאמור להיות.
יואב קיש: אמרנו שהוא ישמור על כל הכללים של תאגיד- - -
שלי יחימוביץ': סליחה, אני שמעתי על סיכומים אחרים מפי חברי הקואליציה.
יואב קיש: אין שום סיכום אחר.
שלי יחימוביץ': אז כל מי שסיפר לי- - -
יואב קיש: שלי, קודם כל, אנחנו לא בהסכמים קואליציוניים וכל זה.
יואב קיש: זאת עבודת ועדה.
יואב קיש: אני רוצה לומר לכם, בעבודת ועדה, בצורה הכי פשוטה, ולכן, רועי, לא רציתי להיכנס לזה, כי הסיכום היחיד שסוכם – זה הכול.
יואב קיש: מה שאמרתי.
יואב קיש: בהחלט יש נכונות בוועדה לעשות עבודה בין קריאה ראשונה לקריאה שנייה, ושבה יישמעו כלל קולות חברי הוועדה, אופוזיציה וקואליציה, ואם יהיו דברם שיתקבלו על הוועדה, כך יהיה.
יואב קיש: כמו שנהוג.
יואב בן צור: אני רוצה רק לומר שהסיכום מבחינתנו, שבין קריאה ראשונה לשנייה ושלישית, נשב על כל ההערות שלנו, ואם לא נבוא על סיפוקנו, לא תהיה קריאה שנייה ושלישית.
יואב קיש: דיברתי על זה עם ידידי גואטה, ואתה יכול לומר שבמקום הזה, אם תרצו להצביע נגד, תוכלו להצביע נגד.
יואב קיש: נרשם.
יואב קיש: אני אמרתי מה שאמרתי.
יואב קיש: תרצו להצביע נגד – תצביעו נגד.
יגאל גואטה: יש סיכום.
יואב קיש: יש סיכום – שיסכמו עם יו"ר הקואליציה.
יואב קיש: אני בוועדה הזאת מסכם בצורה הכי פשוטה.
יואב קיש: אני אומר את המשפט האחרון, ורוצה שיהיה ברור לכולם.
יואב קיש: אנחנו בין קריאה ראשונה לקריאה שנייה ושלישית נמשיך לעבוד כפי שנהוג.
יואב קיש: אני חושב שהיתה הסכמה- גם מה שרועי פולקמן העלה, עלה בדברי ההסבר.
יואב קיש: אם יהיו עוד הערות ספציפיות, נדון בהן.
יואב קיש: הכול בלב חפץ.
יואב קיש: אנחנו לא רוצים לעשות פה שום דבר שחורג ממינהל תקין.
יואב קיש: אנחנו עוברים להצבעה.
יואב קיש: אנחנו מדברים על הרביזיה של חברת הכנסת שלי יחימוביץ, על כל החוק.
יואב קיש: מי שבעד, על עצם הבקשה לרביזיה.
יואב קיש: בבקשה, קריאה שמית.
יואב קיש: הצבעה
אתי בן יוסף: חבר הכנסת יואב קיש – נגד.
אתי בן יוסף: דוד ביטן – נגד.
אתי בן יוסף: חבר הכנסת דוד אמסלם – במקומו נאוה בוקר – נגד.
אתי בן יוסף: חבר הכנסת אברהם נגוסה - נגד.
אתי בן יוסף: חבר הכנסת אמיר אוחנה – נגד.
אתי בן יוסף: חבר הכנסת מיקי זוהר.
אתי בן יוסף: חברת הכנסת מרב מיכאלי – מחליפה אותה שלי – בעד.
אתי בן יוסף: חברת הכנסת איילת נחמיאס – בעד.
אתי בן יוסף: חבר הכנסת יואל חסון.
אתי בן יוסף: חבר הכנסת עבדאללה אבו מערוף – בעד.
אתי בן יוסף: חבר הכנסת אחמד טיבי - אוסאמה במקומו.
אתי בן יוסף: חבר הכנסת אלעזר שטרן אינו נוכח.
אתי בן יוסף: חבר הכנסת רועי פולקמן – נגד.
אתי בן יוסף: חברת הכנסת שולי מועלם - מוטי יוגב מחליף אותה - נגד.
אתי בן יוסף: יחבר הכנסת יואב בן צור – נגד.
אתי בן יוסף: חבר הכנסת רוברט אילטוב – נגד.
אתי בן יוסף: חבר הכנסת ישראל אייכלר – מוזס מחליף אותו – נגד.
יואב קיש: 11 נגד, 5 בעד.
יואב קיש: הרביזיה נדחתה.
יואב קיש: יש לנו בקשות של שני חברי כנסת להקדמת דיון בהצעות החוק הבאות לקריאה טרומית: 1.
יואב קיש: הצ"ח הפחתת תוספות פיגור שהתווספו על קנסות פליליים ומנהליים (הוראת שעה), התשע"ו-2016 (פ/3200/20), של חבר הכנסת אוסאמה סעדי.
יואב קיש: הצ"ח נכסים של נספי השואה (השבה ליורשים והקדשה למטרות סיוע והנצחה) (תיקון – סיוע לניצולי שואה הזקוקים לכך), התשע"ו-2016 (פ/3076/20), של חברת הכנסת מרב מיכאלי.
יואב קיש: אני רוצה לומר, לפני שאנחנו דנים בעניין הזה, ואת זה אני אומר לפרוטוקול, כי חשוב לי שיבינו שמה שאנחנו עושים פה הוא מהלך חריג.
יואב קיש: אסביר למה כוונתי.
יואב קיש: החל מהכנסת ה-18, כפי שעדכנה אותי היועצת המשפטית של הוועדה, ארבל, יש הסכמות שפטור מחובת הנחה, על מנת לחסוך את התהליך שאנחנו עושים פה עכשיו, היה סיכום שעולה הצעה של הקואליציה, הצעה אחת של האופוזיציה.
יואב קיש: התהליך עדיין פורמאלית קיים, כי זה מה שאנחנו עושים כרגע, אבל היה עולה לאישור ועדת שרים לחקיקה והם היו דנים בהחלטות, ובזה שהיו דנים למעשה היו פוטרים את העניין מחובת הנחה, אם הם תמכו.
יואב קיש: ברגע שהתנגדו הייתה גם דעה של ועדת שרים לחקיקה.
יואב קיש: אנחנו היום כביכול חוזרים למה שהיה נהוג לפני ההסדר הזה, ואני עושה את זה היום רק בגלל שני אילוצים שאחרת לא הייתי עושה את זה.
יואב קיש: אני אומר את זה בצורה הכי ברורה, כדי שבמושב הבא או בכנס הבא לא יבואו חברי כנסת ויבקשו לפתוח את ההליך.
אוסאמה סעדי: זה לא יהווה תקדים.
יואב קיש: הוא תקדים בעיקרון, כי הוא לא היה קודם.
יואב קיש: ואם הנימוקים שאני מסביר עדיין יהיו גם במקרים הבאים, בהחלט זה יהיה לגיטימי.
יואב קיש: אחד הדברים החשובים לתפיסתי זה שאנחנו בסוף המושב, אין יותר ועדות שרים לחקיקה, ולכן אם יש דברים דחופים או דברים שחשוב שיעלו בהקדם, אני שומר את הגמישות הקיימת בתקנון, שזה בסמכות ועדת הכנסת, למקרים האלה של סוף המושב.
יואב קיש: זו סיבה אחת מהותית לעניין.
יואב קיש: הסיבה השנייה, שגם היא לצורך העניין מהותית לעניין, אני עושה את זה רק במקומות שבהם יש לי הסכמה ממשלתית.
יואב קיש: זאת אומרת, מה כוונתי?
יואב קיש: אני לא עוסק עכשיו בשתי הצעות שהממשלה אמרה לי, אל תקצר להם.
יואב קיש: זאת אומרת, אם הממשלה הייתה באה ואומרת: אנחנו מתנגדים לקיצור, אל תקצר, לצורך העניין תישאר בסיכומים מהכנסת ה-18, כך הייתי עושה.
יואב קיש: מכיוון שעשיתי בדיקה מוקדמת על מנת לראות שאנחנו בעצם עוסקים בשתי הצעות שאינן במחלוקת בעניין זה, אני מרשה לעצמי, יחד עם זה שזה סוף המושב, לחזור ולדון בנוהל שמאז הכנסת ה-18 לא דנו בו.
יואב קיש: ואני דווקא רוצה להתחיל עם ההצעה שלך, אוסאמה, מהסיבה הפשוטה שממה שאני הבנתי, לא נצטרך לתת לך את הפטור, מכיוון שממילא אתה תוכל להצמיד את ההצעה שלך.
יואב קיש: אתה רוצה להגיד כמה מילים על זה?
אוסאמה סעדי: אני וחבורתי מיכאלי, נורית קורן וגם החבר יואב בן צור, אנחנו למעשה אלה שיזמנו את הצעת החוק הזאת ואנחנו שמחים שהממשלה אימצה את זה והכינה והפיצה תזכיר, ואתמול זה עבר בוועדת שרים לענייני חקיקה.
אוסאמה סעדי: אנחנו מצמידים את הצעת החוק שלנו להצעת החוק הממשלתית.
מרב מיכאלי: שתבוא ביום שני, ועד יום שני כבר החוק יהיה מונח מספיק.
<אתי בן יוסף: הוא הונח היום.
מרב מיכאלי: החוק הממשלתי יבוא להצבעה בשבוע הבא.
מרב מיכאלי: החוק הממשלתי לא יבוא השבוע, כי הוא לא נמצא בסדר-היום.
מרב מיכאלי: הוא כבר יהיה מונח מספיק זמן בשביל להיות מוצמד, נכון?
<ארבל אסטרחן: דיברתי עם משרד המשפטים עכשיו, הם אמרו לי שהם גומרים את הניסוח על החוק ומעבירים אותו לפרסום ברשומות, כך שיכול להיות שזה יונח היום או מחר.
אוסאמה סעדי: בכל מקרה אנחנו נוכל להצמיד את זה, גם בלי לקבל פטור מהוועדה.
<ארבל אסטרחן: בגלל שהתקנון קובע שאם יש הצעה זהה או דומה בעיקרה, אפשר להצמיד, והתנאי להצמדה הוא שההצעה המוצמדת, כלומר שלך, מונחת על השולחן שבועיים, או לפחות פרק הזמן שבו מונחת ההצעה שעל סדר-היום, ההצעה הממשלתית.
<ארבל אסטרחן: והיות ששלך כבר הונחה והממשלתית עדיין לא, ברור ששלך תונח יותר מהממשלתית, ולכן אפשר יהיה להצמיד.
יואב קיש: תודה לך, אוסאמה.
יואב קיש: אני מאוד שמח, דרך אגב.
יואב קיש: היום קראתי שיחד אתי בדה-מרקר, חבר הכנסת ג'בארין קרא לעצמו הח"כ שלא חוקק חוק, וטען כלפי המגזר הערבי שכל החוקים שלכם לא מתקבלים.
יואב קיש: אז אני מאוד שמח שהיום אנחנו הולכים אתך למהלך חשוב.
יואב קיש: אנחנו עוברים לדבר על ההקדמה להצעת חוק נכסים של נספי השואה.
יואב קיש: אני רוצה להגיד כמה מילים לגבי זה.
יואב קיש: הנושא עלה לדיון היום, יחד עם משרד המשפטים.
יואב קיש: יש לנו פה נציג של משרד המשפטים?
יואל חסון: אני אהיה לצורך העניין.
יואב קיש: לא הייתם פה קודם שאמרתי, שעקב סוף המושב יש כוונה כן לאפשר את הנוהל הזה של פטור מחובת הנחה, בכפוף לזה שזה סוף המושב ויש הסכמה ממשלתית לעניין.
יואב קיש: דיברנו עם משרד המשפטים, הם הסכימו לפטור מחובת הנחה.
יואב קיש: ארבל, קראי את הסעיף, שכולנו נבין.
<ארבל אסטרחן: יש לנו שתי אפשרויות לחרוג מהנושא של החובה להמתין 45 ימים.
<ארבל אסטרחן: האפשרות הראשונה, אם הממשלה הודיעה בהודעה בכתב של מזכיר הממשלה כי היא תומכת בהצעה, או שאין בדעתה לנקוט עמדה, או שהיא מסכימה שההצעה תידון במועד מוקדם יותר.
יואב קיש: אז מזכיר הממשלה צריך לתת.
<ארבל אסטרחן: בדרך כלל בעקבות ועדת השרים יוצא מכתב.
יואב קיש: מרב, אני לא בטוח שתספיקי להודעה של מזכיר הממשלה, לפי מה שנראה לי.
יואב קיש: למתי צריך לקבל את הפטור?
איילת נחמיאס ורבין: ליום רביעי.
<ארבל אסטרחן: לפני יום רביעי, ובלבד שיש לכם מכסה ליום רביעי.
יואב קיש: מכיוון שאני רואה שאין פה קוורום, אנחנו צריכים שישה ויש פה חמישה חברים, אני מציע כך: גם מחר וגם ביום רביעי יש ועדה.
יואב קיש: במידה שלא תשיגי את האישור של מזכיר הממשלה, נכנס את הוועדה עם קוורום ונעשה את זה מסודר.
יואב קיש: במידה שתשיגי, אז חסכנו את כינוס הוועדה בעניין.
יואב קיש: מקובל עלייך?
יואב קיש: תודה רבה לכולם.
יואב קיש: שלום, אני פותח את הישיבה.
יואב קיש: חבר הכנסת אלעזר שטרן, אתה מוזמן להציג את הרביזיה.
אלעזר שטרן: אני מכבד את יושב-ראש הוועדה כשהוא אומר שאם בזמן שנקבע המגיש לא נמצא כאן אין הצבעה והרביזיה נופלת.
אלעזר שטרן: עכשיו אעשה את המקבילה: אם בזמן שנקבע ראש הוועדה לא נמצא – אין הצבעה והרביזיה מתקבלת.
יואב קיש: זה התקבל בתקנון?
ניסן סלומינסקי: הוא רמז לך שמגיש הרביזיה לא נמצא פה.
יואב קיש: מי שביקש את הרביזיה זה חבר הכנסת אלעזר שטרן.
יואב קיש: אצלי.
יואב קיש: אלעזר, אתה רשאי להציג את הרביזיה.
אלעזר שטרן: במסגרת הדיון בוועדה, וזה לא עלה כאן, חשבו שהעמדה שלנו באשר לחוק היא בגלל שאצלנו אין פריימריס, וכאילו ברור שנתנגד.
אלעזר שטרן: אני חושב שלא פריימריס וגם לא השיטה שלנו הן השיטות הכי טובות.
יואב קיש: לכל שיטה יש יתרונות וחסרונות.
אלעזר שטרן: אבל אני חושב שכשאנחנו עושים דיון מהיר כל כך, כמו שצוין פה בדיון עצמו, על הפטורים השונים - אני לא רוצה להיכנס לתוכן של ההצעה, אבל כבר אמרתי שלדעתי היא פוגעת בגיוס הכספים.
אלעזר שטרן: אנחנו ערים למה שמלווה את הפריימריס בשנים האחרונות, בחשדות שמוכחים ושלא מוכחים על ראשי מפלגות וחברי כנסת שנקראים לחדרי חקירות או שנחקרים אפילו בלי שנקראו לחדרי חקירות.
יואב קיש: למי אתה מתכוון?
יואב קיש: לראש האופוזיציה?
אלעזר שטרן: אומר לך את האמת - אני מעדיף לא לענות על השאלה הזאת, מתוך הדר ז'בוטינסקאי.
יואב קיש: לגבי פריימריס, דבר אחד - אם לא היו פריימריס לא הייתי בליכוד וגם לא גליק.
יואב קיש: זה יתרון או חיסון, לתפיסת הבוחן, אבל פריימריס מאפשרים לאנשים להיבחר.
אלעזר שטרן: מכיוון שהעלית את זה, אני בטוח שגם אתה חושב שיש כאלה שנמצאים בליכוד רק בגלל הפריימריס בדרך שלהם, אחרת אין סיכוי שהם היו.
יואב קיש: כל הליכוד זה רק בגלל הפריימריס.
אלעזר שטרן: יש כאלה שנמצאים בליכוד עם הפריימריס ולא מוסיפים להדר הז'בוטינסקאי, וגם לא מוסיפים לי, כחבר כנסת ממפלגה אחרת, לראות שבבניין הזה יש תופעות אנושיות כאלה – ואני באמת מקפיד לא להיכנס לזה.
אלעזר שטרן: רק אגיד לך מהצד השני, שבגלל הפריימריס כמו שיש בליכוד, אין סיכוי שחברים שלי מהמקומות שאני בא מהם ואנשים טובים שחסרים לנו כאן, מוכנים להיכנס לכאן.